open-index/open-wikipedia-markdown huggingface dataset:
Merethe Mikkelsen

**Merethe Mikkelsen** (født 1964 i Tromsø) er en norsk jazzmusiker.

Allerede som sjuåring stod hun på scenen i hjembyen Tromsø. Som fjortenåring opptrådte hun i NRKs direktesendte underholdningsserie Sjumilsstøvler i sommer-Norge, der Arne Bendiksen og Elisabeth Granneman var programledere. Programmet som Mikkelsen medvirket i ble sendt fra Tromsø kai 7. juli 1979. Etter å ha fullført videregående skole slo hun seg ned i Bergen. Der ble hun leder for et band med Sigurd Ulveseth på bass, Carsten Dyngeland på piano og Frank Jakobsen på trommer; senere overtok Stein Inge Brækhus plassen bak trommesettet og  inntok pianokrakken. I 1999 ga Merethe Mikkelsen Band ut sin debutplate på hennes eget selskap *ForceMajeure Records*. Medvirkende på denne platen foruten Mikkelsen var Ulveseth, Lilletvedt, Tom Olstad (trommer), Toots Thielemans (munnspill), Finn Hauge (munnspill), Tore Faye (klarinett) og  (trommer). 

Tilbake i Tromsø i 1999 etablerte hun nye grupper sammen med ektemannen Stig Roar Mathisen, som er gitarist. I 2006 bodde ekteparet i Los Angeles der de traff Quincy Jones i en opptreden for Association for Computing Machinery (ACM).

## Utgivelser
* Merethe Mikkelsen kvartett, *Where do you start* (Force Majeure, 1998).  Med Ulveseth, Tor Bjelland og Tom Olstad tromme. Bidrag fra Toots Thielemans og Finn Hauge munnspill, Helge Lilletvedt og Tore Faye klarinett.

## Referanser
Lars Holden

**Lars Holden** (født 1959) er en norsk matematiker som tidligere var adm. dir. ved Norsk Regnesentral. Han har vært ansatt ved Norsk Regnesentral siden 1984, forskningssjef i perioden 1990-2001, adm. dir. i perioden 2001-2022 og forskningsdirektør fra 2022. Han er bror av Helge Holden og Steinar Holden og far til Nina Holden, Hilde Holden og Sissel Holden. 

Holden ble i 1983 cand.scient. ved Universitetet i Oslo og i 1990 dr.philos. i matematikk samme sted med avhandlingen *Some Problems Related to Conservation Laws and Front Tracking.* Han var i perioden 1995-97 professor II i anvendt matematikk ved Universitetet i Oslo, og han er fortsatt en aktiv forsker innen anvendt matematikk med vekt på statistiske modeller og anvendelser innen petroleum, finans, medisin og historie. 

Holden har vært med å etablere to selskaper innen oljebransjen, Technical Software Consultants a.s. som ble kjøpt opp av Schlumberger og Odin Reservoir Software & Services som etter flere fusjoner er en del av Roxar. Han har og har hatt en rekke styreverv bl.a. som styreleder i Forskning.no i perioden 2010-2015 og i Forskningsinstituttenes fellesarena i perioden 2009-2023. Han er en av initiativtagerne til Historisk befolkningsregister.

## Referanser


## Eksterne lenker
* Lars Holden hos Norsk Regnesentral
* Slektsoversikt på NLIs Lokalhistoriewiki
Kristian Krefting

:*Artikkelen omhandler fotballspilleren og fabrikkeieren Kristian Krefting (1891–1964).  Se annet sted for presten Christian August Krefting (1810–1897), aktiv i Kvikne og Hof i Solør rundt 1860.

*'Kristian August Krefting*' (født [[9. februar]] [[1891]] i [[Kristiania]], død [[13. april]] [[1964]] i [[London]]) var en norsk forretningsmann og idrettsutøver, kjent fra landslaget i fotball. Han hadde den militære tittel [[oberstløytnant]] og var av slekten [[Krefting#Vøyengrenen|Krefting]]. Han var sønn av legen [[Rudolf Krefting]].

Kristian August Krefting var gift med Dagny («Molla») Boe (1902-????), datterdatter av  [[Johan Jeremiassen]] (1843-1889), Porsgrunn.

== Idrettskarriere ==
Krefting spilte opprinnelig fotball for [[Idrætsforeningen Viking (Kristiania)|Idrætsforeningen Viking]], men gikk etter hvert til [[Lyn Fotball|Lyn]], der han vant [[Norgesmesterskapet i fotball for herrer 1910|norgesmesterskapet i 1910]] og [[Norgesmesterskapet i fotball for herrer 1911|1911]]. Han fikk fem kamper for det norske [[Norges herrelandslag i fotball|landslaget]], inkludert 0-7 for Danmark under [[Fotball under Sommer-OL 1912|OL i 1912]].

Krefting var sentral de første årene med [[bandy]] i Norge. Han ble i 1912 ett av tre medlemmer av Norges Fotballforbunds nyopprettede komité for å organisere idretten. Han representerte [[Kristiania Hockeyklub]], men gikk til [[Ski- og Fotballklubben Trygg|Trygg]] da Hockeyklubben opphørte å eksistere. Krefting var med på å vinne [[NM i bandy 1921|NM i 1921]] for Trygg. I november 1922 deltok han i opprettelsen av bandyavdeling i [[Ski- og Fotballklubben Lyn|Lyn]] og spilte for klubben fra 1923/24, da overgangen hans fra Trygg gikk i orden, til han flyttet til England i 1926.

Sammen med [[Minotti Bøhn]] tok Krefting imot Norges [[Norges herrelandslag i ishockey|ishockeylandslag]] i anledning nasjonens første landskamp i ishockey under VM i Storbritannia i [[Ishockey-VM 1937|1937]].

== Øvrig virke ==
Krefting ble student i 1909, offiser i 1914, og tok i 1918 eksamen som kjemiingeniør ved [[Norges tekniske høyskole]]. I 1924 startet han firmaet *British Printing Ink Co. Ltd.'' som leverte trykksverte og fargestoff til engelske aviser. Da Norge ble invadert i 1940, meldte han seg hos de britiske styrker og deltok som liaisonoffiser under felttoget mot den tyske hæren i 1940. Resten av krigen tjenestegjorde han i forsvarsstaben og var fra 1941 til 1943 kjemisk konsulent for forsvarsdepartementet. I 1948 var han norsk formann i olympiakomiteen i London.

## Utmerkelser
* 1949 kåret til ridder av 1. klasse innen St. Olavs Orden for fortjenstfullt virke som Olympia-attasje under Sommer-OL 1948 i London.

## Referanser


## Eksterne lenker
*
Bhatoora

**Bhatoora** (hindi: भटूरा *bhaṭūrā*) er et mykt og luftig stekt brød fra det indiske kjøkken, og spises gjerne sammen med en karri av kikerter (*[[chole]]*), hvorved den blir til den klassiske punjabi matretten chole bhature.
Chole bhature

**Chole bhature** (hindi: छोले भटूरे) er en rett fra det indiske kjøkken, en kombinasjon av chole (sterkt krydrede kikerter) og det stekte brødet bhatoora. Det spises særlig i Nord-India. Retten synes å ha oppstått i Punjab.

*Chole bhature* selges av gateselgere; retten er svært populær som frokost i større indiske byer. Den ledsagas av og til av lassi.

Retten kalles også **Chola poori** ettersom bhatoora kan ligne på poori.
Kālidāsa

**Kālidāsa** (devanāgarī: कालिदास), var en indisk skald, av mange regnet som den største poet og dramatiker som har skrevet på sanskrit. Det er vanskelig å datere forfatterskapet, men det faller sannsynligvis inn under guptaperioden i det fjerde århundre.

Hans skuespill *[[Sakuntala]]* ble utgitt på norsk i 1929, oversatt av Olav Rytter.

Ingenting, bortsett fra hans arbeider, er kjent med sikkerhet om Kālidāsas liv, slik som når han levde eller hvor han bodde. Ifølge legenden var dikteren kjent for sin skjønnhet, som trakk til seg oppmerksomheten til en prinsesse som han giftet seg med. Men, fortsatt ifølge legenden, Kalidasa hadde vokst opp uten særlig utdanning, og prinsessen skammet seg over hans uvitenhet. Kālidāsa var tilhenger av gudinnen Kali (hans navn betyr bokstavelig Kali's tjener), og skal ha bedt sin gudinne om hjelp da han skulle begå selvmord i et tjern etter at han ble forrådt av sin kone, og ble belønnet med et plutselig og ekstraordinært vidd. Legenden sier også at han ble myrdet av en kurtisane på Sri Lanka.
## Referanser


## Eksterne lenker
* 
*
Modellorganisme

En **modellorganisme** er en art som blir spesielt undersøkt for å forstå spesielle biologiske fenomener, med en forventning om at resultatene funnet i modellorganismen vil gi innsikt i arbeidet med andre organismer.

Modellorganismer blir spesielt brukt for å undersøke årsaker og behandling av menneskelige sykdommer når eksperimenter på mennesker er uønsket eller uetisk. Strategien er at alle organismer på grunn av evolusjonen har liknende metabolske og utviklingsmessige prosesser og genetisk materiale.

Bruk av modellorganismer kan gi viktig kunnskap, men man må være varsom med å generalisere fra en organisme til en annen. I studier der arvelighet har betydning bruker man gjerne organismer med en kort levetid for å kunne studere dem over mange generasjoner; i en del medisinsk forskning bruker man griser, som har en relativt lang levetid, på grunn av anatomiske og fysiologiske likheter mellom griser og mennesker; av samme grunn har man transplantert organer fra griser til mennesker. Hvilken modellorganisme man velger er dermed avhengig av hva man ønsker å studere.

## Viktige modellorganismer
* Mus (pattedyr)
* Gris (pattedyr)
* Rotte (pattedyr)
* Bananflue (insekt)
* Vårskrinneblom (plante)
* *[[Caenorhabditis elegans]]* (rundorm)
* ''Escherichia coli'' (bakterie)
* Medaka (*Oryzias latipes*) (fisk)
* Sebrafisk (*Danio rerio*) (fisk)
* Gjærsopp (*Saccharomyces cerevisiae*) (sopp)

## Referanser
IEEE Medal of Honor

**IEEE Medal of Honor** er den høyeste utmerkelse som deles ut av Institute of Electrical and Electronics Engineers (IEEE). Prisen deles ut til personer som har ydt store bidrag eller hatt en betydningsfull karriere innenfor organisasjonens virkefelt. Prisen består av en gullmedalje, en bronsereplikk, et diplom og en pengepremie. Prisen kan bare tildeles personer (ikke organisasjoner).

Prisen ble opprinnelig grunnlagt av Institute of Radio Engineers (IRE) som *IRE Medal of Honor*.  Den endret navn til *IEEE Medal of Honor* da IRE ble slått sammen med American Institute of Electrical Engineers (AIEE) og sammen etablerte IEEE in 1963.

## Prisvinnere
 
*1917: Edwin H. Armstrong
*1918: Ingen pris tildelt
*1919: Ernst Alexanderson
*1920: Guglielmo Marconi
*1921: Reginald A. Fessenden
*1922: Lee De Forest
*1923: John Stone Stone
*1924: Michael I. Pupin
*1926: Greenleaf W. Pickard
*1927: Louis W. Austin
*1928: Jonathan Zenneck
*1929: George W. Pierce
*1930: Peder Oluf Pedersen
*1931: Gustave A. Ferrie
*1932: Arthur Edwin Kennelly
*1933: John Ambrose Fleming
*1934: Stanford C. Hooper
*1935: Balthasar van der Pol
*1936: George Ashley Campbell
*1937: Melville Eastham
*1938: John H. Dellinger
*1939: Albert G. Lee
*1940: Lloyd Espenschied
*1941: Alfred N. Goldsmith
*1942: Albert H. Taylor
*1943: William Wilson
*1944: Haraden Pratt
*1945: Harold H. Beverage
*1946: Ralph Hartley
*1947: Ingen pris tildelt
*1948: Lawrence C. F. Horle

*1949: Ralph Bown
*1950: Frederick Terman
*1951: Vladimir Zworykin
*1952: William R. G. Baker
*1953: John M. Miller
*1954: William L. Everitt
*1955: Harald T. Friis
*1956: John V. L. Hogan
*1957: Julius Adams Stratton
*1958: Albert Hull
*1959: Emory Leon Chaffee
*1960: Harry Nyquist
*1961: Ernst A. Guillemin
*1962: Edward Victor Appleton
*1963: George C. Southworth
*1964: Harold A. Wheeler
*1965: Ingen pris tildelt
*1966: Claude Elwood Shannon
*1967: Charles H. Townes
*1968: Gordon K. Teal
*1969: Edward Ginzton
*1970: Dennis Gabor
*1971: John Bardeen
*1972: Jay W. Forrester
*1973: Rudolf Kompfner
*1974: Rudolf Kalman
*1975: John Robinson Pierce
*1976: Ingen pris tildelt
*1977: H. Earle Vaughan
*1978: Robert Noyce
*1979: Richard Bellman

*1980: William Shockley
*1981: Sidney Darlington
*1982: John Tukey
*1983: Nicolaas Bloembergen
*1984: Norman F. Ramsey
*1985: John Roy Whinnery
*1986: Jack Kilby
*1987: Paul Lauterbur
*1988: Calvin Quate
*1989: C. Kumar Patel
*1990: Robert G. Gallager
*1991: Leo Esaki
*1992: Amos E. Joel, Jr.
*1993: Karl Johan Åström
*1994: Alfred Y. Cho
*1995: Lotfi A. Zadeh
*1996: Robert Metcalfe
*1997: George H. Heilmeier
*1998: Donald Pederson
*1999: Charles Concordia
*2000: Andrew Grove
*2001: Herwig Kogelnik
*2002: Herbert Kroemer
*2003: Nick Holonyak
*2004: Tadahiro Sekimoto
*2005: James Flanagan
*2006: James D. Meindl
*2007: Thomas Kailath
*2008: Gordon Moore
*2009: Robert H. Dennard
*2010: Andrew Viterbi

## Eksterne lenker
* 
* IEEE.org's list of recipients
Kvisla (vann)

**Kvisla** er et vann på Mangenskogen, nord for tettstedet Lierfoss i Aurskog-Høland kommune i Akershus.

Kvisla er også navn på tilstøtende elv som renner vestover mot Lierfoss.

## Kilder
*Kommunens kartgrunnlag
Kvisla (elv)

**Kvisla** er ei elv på Lierfoss i Aurskog-Høland kommune i Akershus. Kvisla renner fra Kvisla bru på Nordre Mangen vei og sørvestover til Børta ved Foss. Elva blir lokalt på delstrekninger også omtalt som Holtsbekken (eller Høltsbekken). Elva er 5,1 kilometer lang (inkludert Fløyterenna).

## Elvas løp
Kvisla dannes av tre bekker som løper sammen ved Kvisla bru. Fra nord kommer Trandumtjennbekken, fra øst Saumyrbekken, og fra Oppsjøen i sør kommer Puttebekken, som er den største av de tre. Elva renner mot sørvest gjennom skogene nordøst for Lierfoss, og flere steder finnes minner etter skogbruk og tømmerfløting, som Tørrmodammen og Atthaldsdammen ved Damhaug. Ved Damhaug ligger også Børtasaga som var i bruk frem til 1938. Her arbeidet 8-11 mann. Saga ble drevet med turbin.

Kvisla rant opprinnelig sammen med Dalsbekken like vest for gården Foss og dannet elva Børta. Men Kvisla er siden blitt ledet bort fra samløpet, og går nå gjennom en kanal kalt Fløyterenna, som munner ut i Børta rundt en kilometer lenger sør.

## Referanser
Kvisla

**Kvisla** kan vise til:

*Kvisla (Hol) – ei grend i Hol kommune i Buskerud
*Kvisla (elv) – ei elv på Lierfoss i Aurskog-Høland kommune
*Kvisla (vann) – et vann på Mangenskogen
Tørrmodammen

**Tørrmodammen** er et vann på Mangenskogen nordøst for tettstedet Lierfoss i Aurskog-Høland kommune i Akershus. Vannet har feilaktig tidligere også blitt kalt Tormoddammen.

## Kilder
*Kommunens kartgrunnlag
Gordon Moore

**Gordon Earle Moore** (1929–2023) var en amerikansk forretningsmann, ingeniør og med-gründer og styreformann i Intel Corporation. Han sto bak Moores lov, som først ble publisert i en artikkel 19. april 1965.

## Liv og virke
### Bakgrunn
Moore ble født i San Francisco i California, men familien levde i nærheten av Pescadero hvor han vokste opp. Han tok en bachelor of science i kjemi fra University of California, Berkeley (1950) og en ph.d. i kjemi og grunnfag i fysikk ved California Institute of Technology (Caltech) (1954). Før han begynte på Berkeley, studerte han ved San José State University, hvor han også møtte sin fremtidige hustru Betty.
### Karriere
Han ble med Massachusetts Institute of Technology og Caltech alumnus William Shockley som ansatt ved Shockley Semiconductor Laboratory i Beckman Instruments. Han forlot selskapet i 1957 som en del av «Traitorous Eight», da Sherman Fairchild lovte å støtte dem og grunnla selskapet Fairchild Semiconductor.

Moore var med å etablere Intel Corporation i juli 1968 og arbeidet under Robert Noyce inntil 1975 da han overtok som konsernsjef. I april 1979 ble Moore administrerende direktør og han forble i stillingen inntil april 1987 da han overtok som styreformann.

I 2001 donerte Moore og hans hustru 600 millioner dollar til Caltech, den største donasjonen noen gang til en høyere utdanningsinstitusjon. Moore uttrykte at han ønsket at donasjonen skulle brukes til å sikre Caltechs ledende posisjon innen forskning og utdanning.

Biblioteket ved Centre for Mathematical Sciences ved University of Cambridge er oppkalt etter Moore og hans hustru Betty. Det samme er bygningen Moore Laboratories ved Caltech.

Sammen med sin hustru etablerte han Gordon and Betty Moore Foundation.

Den 8. desember 2007 donerte Gordon Moore sammen med sin hustru 200 millioner dollar til Caltech og University of California for å finanisere byggingen av verdens største optiske teleskop.

Moore ble i 2008 tildelt IEEE Medal of Honor.

I 2018 hadde Moore en anslått formue på 9,8 milliarder dollar.

Han døde den 24. mars 2023 i Waimea på øya Hawaii, den største av øyene i delstaten Hawaii.

## Referanser


## Eksterne lenker
* 
* 
*  The Fairchild Chronicles 
*  Gordon E. Moore Association by the Horatio Alger Foundation
*  Betty and Gordon Moore Library
*  Biography at Intel website
*  Forbes.com: Forbes World's Richest People 
*  Moore says nanoelectronics face tough challenges &ndash; By Michael Kanellos, CNET News.com, 9 March 2005
*  A Wired News article 
*  Interview with Caltech News
*  Dedication of Moore Labs at Caltech
Wenche Andersen

**Wenche Andersen** (født 1954) er en norsk kokk, kostholdsøkonom og matskribent. Hun er mest kjent som fjernsynskokk i *[[God morgen Norge]]* på TV 2, et program hun deltok i fra 1994 til 2025. Tidligere har hun arbeidet som freelance-jounalist med matlaging som spesialfelt.

Andersen har fagbrev som kokk fra 1976, i tillegg til at hun studerte to år ved Statens skole for kostholdsøkonomer. Hun har vært kjøkkensjef og husmor ved flere institusjoner, og fra 1980 til 1986 arbeidet hun som fagkonsulent ved Opplysningskontoret for kjøtt.

Hun har vært forfatter, medforfatter, redaktør og oversetter av en rekke kokebøker, i tillegg til at hun har vært fast bidragsyter i *[[Kvinner og Klær]]*, *[[Mat & Drikke]]* og *[[Matlyst]]*. Under fagmessen Buffet i Stavanger i 2003 fikk hun prisen «Årets matformidler 2002». I 2004 fikk hun Ingrid Espelid Hovigs matkulturpris og høsten 2006 ble hun utnevnt som nordisk matambassadør i prosjektet Ny Nordisk Mat, som skulle gå over tre år og skape internasjonal oppmerksomhet rundt nordisk mat og nordiske mattradisjoner. Hun ble tildelt hedersprisen under Gullruten 2017.

Hun hadde også en liten rolle i julekalenderen *[[Nissene i bingen]]* på TVNorge som seg selv.

## Bibliografi
* *Hva skal vi ha til middag?* 1997
* *Wenches raske retter* 1999
* *Matgaver* 2002
* *Wenches ukemenyer* 2003
* *Cappelens nye kokebok* 2003
* *Vi inviterer!* 2007
* *Wenches beste fra God morgen Norge* 2008

## Referanser


## Kilder
* Knut Olav Åmås [red.]: «Andersen, Wenche» i *Hvem er hvem?* (Aschehoug, 2008)

## Eksterne lenker
* 
* 
*
Erling Anger

**Erling Anger** (født 17. april 1909 i Kristiansund, død 22. april 1999) var en norsk jurist og embedsmann. Han var cand.jur. fra 1932.

Anger etterfulgte Olav Oksvik som fylkesmann i Møre og Romsdal fra 1958 til 1965, da Erling Sandene overtok embetet. Fra 1966 til 1979 var han fylkesmann i Hedmark, et embete han tok over etter Alf Frydenberg og gav videre til Annfinn Lund. 

Han hadde også flere lederjobber i sentraladministrasjonen, i perioden 1945 til 1950 var han byråsjef i Justisdepartementet og Kommunaldepartementet, hvor han i 1965 også var konstituert departementsråd. Etter perioden som byråsjef ble han finansrådmann i Trondheim i 1950 og var der i åtte år. I denne tiden var han også som kommunenes representant med i Forvaltningskomiteen av 1951, også kalt Wold-komiteen etter formannen Terje Wold. 13. september 1974 ble han oppnevnt som leder for et utvalg som skulle vurdere sivilt beredskap, «det sivile beredskaps oppgaver og organisasjon», Anger-utvalget. Innstillingen, NOU 1976:43 ble avgitt 17. august 1976. (ISBN 8200703207) Han var også med i utvalget som forberedte lov om organister, som ble vedtatt i 1967.

Fra 1970 var han formann i Rikslønnsnemnda. Etter at han gikk av som fylkesmann i Hedmark var han fra 1. september 1980 til 31. august 1984 leder av Arbeidsretten.

## Referanser


## Kilder
* *[[Hvem Hva Hvor]]* 1979 side 109
MacBeth Sibaya

**MacBeth Sibaya** (født 25. november 1977 i Durban) er en sørafrikansk tidligere fotballspiller. Han var midtbanespiller, og spilte i mange år på .

Sibaya spilte for ungarske III. Kerületi TUE, sørafrikanske Jomo Cosmos, norske Rosenborg, russiske Rubin Kazan og sørafrikanske Moroka Swallows. Han ble seriemester med Rubin Kazan i 2008.

Han landslagsdebuterte mot  i februar 2001, og har senere deltatt i tre Afrikamesterskap og i VM i 2002. Sibaya fikk totalt 58 landskamper før han la opp i 2013. 

## Referanser


## Eksterne lenker
* 
* Omtale på RBKweb
Dalsbekken (Aurskog-Høland)

**Dalsbekken** er en elv på Lierfoss i Aurskog-Høland kommune i Akershus. Dalsbekken renner fra Busås-traktene og ned til Nordre Mangen vei. Tidligere rant Dalsbekken her sammen med Kvisla og dannet elva Børta, men Kvisla er siden blitt kanalisert og ledet bort, og den munner nå ut i Børta rundt en kilometer lenger sør. Den øvre delen av Børta har nå derfor bare vannføringen fra Dalsbekken.

## Referanser
Strokkur

**Strokkur** (islandsk for «kinne») er en geysir i det geotermiske området ved elven Hvítá i den sørvestre delen av Island, øst for Reykjavík.

Strokkur ligger bare få meter unna Geysir. I motsetning til Geysir, som har uregelmessige utbrudd og kan være inaktiv i år om gangen, har Strokkur utbrudd hvert 6–10 minutt, hvor den spruter kokende vann opp i en høyde av opptil 20 meter.

## Eksterne lenker
* 
* Informasjon og bilder – ''Photovolcanica.com''
FK Rubin Kazan

**FK Rubin Kazan** (russisk kyrillisk: Футбольный клуб Рубин Казань) er en fotballklubb fra den russiske byen Kazan. Laget spiller i den russiske toppdivisjonen, og ble seriemestere i 2008. Lagets hjemmebane er sentralstadion i Kazan.

Rubin Kazan er en relativt ny klubb i sovjetisk/russisk toppfotball, og kom for første gang opp på øverste nivå så sent som i 2003. Klubben ble stiftet i 1958.

Blant kjente spillere som har vært innom klubben er serbiske Savo Milošević, sørafrikanske MacBeth Sibaya, russiske Sergej Semak og norske Jørgen Jalland.

## Spillerstall
Oppdatert 18. mai 2022.

### Utlånte spillere

## Referanser


## Eksterne lenker
*
Ingvald Mareno Smith-Kielland

**Ingvald Mareno Smith-Kielland** (1919–2012) var en norsk offiser (major) og tidligere hoffsjef, bror til kunstmaleren Per Smith-Kielland.

Faren deres, Ingvald Maryllus Emil Smith-Kielland (1890–1984), var offiser og skiløper. Etter at Norge ble okkupert forlot Smith-Kielland Norge om bord på MK «Trygve» 1. januar 1942 og ankom Lerwick 4. januar. Smith-Kielland var kadett ved krigsskolen i London i 1942/43.

Smith-Kielland var medlem av hoffet fra 1963 og hoffmarskalk 1966-85; han ble hoffsjef etter Odd Grønvold i 1985. I juni 1991, noen måneder etter kong Olavs død, overlot han stillingen til Kaare Langlete.

## Utmerkelser
Smith-Kielland er dekorert med storkorset av St. Olavs Orden.

## Referanser




## Litteratur
* Dødsannonse i *[[Aftenposten]]* 18. mai 2012 side 62
Metcalfes lov

**Metcalfes lov** sier at nytten av et kommunikasjonssystem vokser proporsjonalt med kvadratet på antallet av brukere av systemet (*N*²), eller mer presist med raten

:*N*(*N*−1)

Metcalfes lov er opprinnelig formulert av Robert Metcalfe om Ethernet, men loven forklarer en rekke effekter av teknologier som Internet, World Wide Web og Microsoft Windows.

Det klassiske eksempel på Metcalfes lov er en telefaks-maskin: hvis kun én person har en telefaks, har den ingen verdi. Hvis to personer har én kan de sende beskjeder til hverandre. Hvis en tredje person får en telefaks, vil verdien av begge de to første stige, og så videre. Verdien av hver eneste telefaks vokser med antallet av telefaks-maskiner, for jo flere telefaks-maskiner, jo flere kan man utveksle dokumenter med.

Metcalfes lov beskriver en økonomi hvor verdien stiger dramatisk med utbredelse og innsats, i kontrast til tradisjonelle økonomiske modeller om fallende nytte. Det følger av Metcalfes lov, at jo flere brukere en teknologi som er underlagt denne type lovmessighet har, dess lettere vil den kunne tiltrekke flere.
Michael Petkovic

**Michael Petkovic** (født 16. juli 1976 i Fremantle; kroatisk skrivemåte: *Michael Petković*) er en kroatisk-australsk tidligere fotballmålvakt.
Han la keeperhanskene på hylla i 2011.

Han er bror til Jason Petkovic, også han målvakt.

## Karriere
### Klubbkarriere
Petkovic startet sin aktive karriere som ung målvakt for Spearwood Dalmatinac, en amatørklubb fra Spearwood, en sydlig forstad til Perth (Klubben het tidligere *[[Cockburn City]])*. Hans proffkarriere startet i 1994 hos Perth Kangaroos, som dette året deltok i Singapore Premier League. Et år senere vendte han tilbake til sin ungdomsklubb og spilte noen kamper der. Fra 1995 til 2002 var Petkovic i troppen til South Melbourne, hvor han spilte 105 kamper i den australske toppserien. I 1999 dro han på utlån til Frankrike hvor han var reservekeeper i Strasbourg. Han fikk imidlertid ingen ligakamper og kun ett år senere ble han hentet tilbake til South Melbourne. I årene 2000-2002 spilte han 56 ligakamper for klubben fra Melbourne. I denne perioden ble han også leid ut til Lillestrøm. Der hadde han imidlertid ingen suksess og reiste tilbake til Australia uten å ha spilt en eneste kamp.

I sommerpausen før Süper Lig-sesongen 2002/03 underskrev Petkovic en kontrakt med den tyrkiske storklubben Trabzonspor, hvor han sto mellom stengene i totalt 85 mesterskapskamper. Før starten av sesongen 2005/06 fulgte et nytt klubbskifte for Petkovic. Hans neste stopp var Sivasspor, som også spilte i Süper Lig. Den 9. mars 2008 scoret han fra utspark i en kamp mot Ankaragücü i det 41. spillminutt.

### Landslagskarriere
Petkovic fikk sin debut for  i februar 2001 med et 2-3 tap på bortebane mot  i Bogotá. Sine øvrige landskamper fikk han mot  (2001),  (2001),  (2005) og  (2007). Hans siste landskamp i juni 2008 på ANZ Stadium i Sydney endte med et 0-1-tap for .

## Meritter
* 1x mester i FAS Premier League: 1994

## Referanser


## Eksterne lenker
* 
* Spillerprofil på Sivasspors hjemmeside
* Spillerprofil på OZfootball.net
Per Smith-Kielland

**Per Axel Smith-Kielland** (født 19. september 1891, død 24. september 1921) var en norsk kunstmaler og bror av Ingvald Maryllus Emil Smith-Kielland.

Elev av Christian Krohg ved Statens kunstakademi 1914 - 15. Fire av bildene hans er innkjøpt av Nasjonalgalleriet. Han malte det som har blitt omtalt som melankolske landskaper og inntrengende portretter. Han ble rammet av sykdom i ung alder og døde tidlig. Innkjøpt av Nasjonalgalleriet.

## Verk

## Referanser
Haakon Pedersen (sanger)

**Haakon Pedersen** (1959–2023) var en norsk popsanger. Han deltok to ganger i den svenske finalen i Melodi Grand Prix (Melodifestivalen) i 1980-årene:

Han sang blant annet ledemotivet i de svenske vignettene til *[[Bompibjørnene]]* (*Bumbibjörnarna*) samt ''Snipp og Snapp - Redningspatruljen'' (*Piff och Puff – Räddningspatrullen*). Sammen med Carl Utbult fremførte han sangen «Försök igen» («Try Again») i den svenske versjonen av Disney-filmen ''101 dalmatinere II - Flekkens Londoneventyr'' (*De 101 dalmatinerna – Tuffs äventyr i London*) (2002). Han arbeidet som musikklærer på Nobelgymnasiet i Karlstad, hvor han sluttet sommeren 2011.

## Diskografi
**EP-plater:**
* 1987: *Som en ängel*/*Vill ha dig* (PopShop)

**Singler:**
* 1988: *Bang – en explosion*/*Jag behöver dig* (*I Believe in You*) (Big Bag Records BBR 012)
* 1989: *Ringar på vatten* (Duett med Lotta Engberg)/*Kan man gifta sig i jeans* (Big Bag Records BBR 016)
* 1989: *Nattens drottning* (Duett med Elizabeth Berg)/*Mina minnens stad* (Big Bag Records BBR 022)
* 1989: *Ringer på vannet* (Duett med Inger Lise)/*Som en engel *(Big Bag Records 026)
* 1989: *Inget stoppar oss nu*/? (Big Bag Records)

**LP-plater:**
* 1989: Nattens drottning (Big Bag Records)
* ?:    Disneydags (2 spor med Haakon Pedersen)

## Referanser


## Eksterne lenker
*
Ski IL Håndball

**Ski IL Håndball**, er en av Follos største håndballklubber med over 400 spillere fordelt på 33 lag. Det er en typisk breddeklubb med barne- og ungdomsaktivitet for aldersgruppen 7–18 år. Spillere som ønsker å satse videre blir tatt opp i Follo HK (herrer) eller Follo HK Damer.
I tillegg har klubben både damelag og herrelag og ønsker at flest mulig kan drive videre med håndball også etter ungdomsårene.

Klubbens verdier er RISS:
Respekt,
Innsats,
Samhold og 
Smil

## Håndballcupen Ski
Hvert år inviterer Ski IL Håndball til innendørs håndballcup like før sesongstart. I 2008 deltok over 160 lag fra Norge og Sverige, og tallet stiger fra år til år. I 2018 passerer cupen 300 lag og blir dermed en av Norges største innendørscuper i håndball.

## Håndballuka
For femte året på rad arrangeres det håndballskole i regi av Ski IL Håndball. Håndballuka er åpen for påmelding fra alle spillere mellom 8 og 16 år, uavhengig av klubbtilhørighet. De yngste trener på dagen fra 9 til to, og de eldste på kvelden fra 4 til 8. Både "egenproduserte" Linn-Kristin Riegelhuth og tidligere landslagsmålvakt Frode Scheie har vært innom som instruktører.

## Spillerrådet
Ski IL Håndball er et av få idrettslag i regionen som har et eget spillerråd. Rådet består av gutter og jenter fra alle årsklassene, og har som oppgave å sørge for at spillernes interesser blir tatt hånd om. Spillerrådet kan sammenliknes med et elevråd på en skole.

## Kjente spillere
* Linn-Kristin Riegelhuth
* Magnus Jøndal
* Thomas Alfred Solstad

## Ansatte
* Daglig leder: Torbjørn Andersen

## Eksterne lenker
* Ski IL Håndball
* Håndballcupen Ski
Einar Friis Baastad

**Einar Friis Baastad** (1890–1974) var en norsk fotballspiller og forretningsmann, kjent fra det  tidlige år.

## Fotballkarrieren
Baastad var forsvarsspiller for Mercantile og ble norgesmester for klubben i 1907 og 1912, samt kretsmester sju ganger. I perioden 1910 til 1913 spilte han seks landskamper for Norge. Han debuterte i det norske landslagets første hjemmekamp (0–4-tap for  på Frogner) og deltok under OL i 1912, der Norge tapte 0–7 for  og 0–1 for .

## Øvrig karriere
Baastad tok eksamen ved Oslo handelsgymnasium i 1907 og arbeidet med handel og shipping. Han var tilknyttet det norske konsulatet i Genova fra 1913 til 1921, var konsul i Rio de Janeiro i perioden 1921–1924 og virket senere som forretningsmann i Berlin. I 1921 ble han utnevnt til ridder av St. Olavs Orden, for «fortjenester av norske skipsinteresser».

## Referanser




## Eksterne lenker
* 
* Norsk fotballhistorie – to lagbilder med Baastad.
Dal biji

**Dal biji** er en lett rett fra det indiske kjøkken; den er tilberedt av linsemel og kantaluppfrø.

## Referanser
Masala

**Masala** (devanagari: मसाला, *masālā*) er en betegnelse som dekker forskjellige krydderblandinger som benyttes i det indiske kjøkken ved tilberedelsen av indiske curryer. Det er store regionale varisjoner, gjerne variasjoner fra hushold til hushold, mellom disse masalaene. De spenner fra det søtlige til det milde til det svært skarpe.

Vanlige ingredienser er chilis, koriander, mynte, hvitløk, ingefær og gurkemeie. Men det er et utall andre kryddeserier som det også varieres med. I Indias nordlige deler finner man ofte masalaer i pulverform med lang holdbarhet. I sør er det vanligere å tillage den i pastaform.

Garam masala er en særlig kjent blanding. Tetilberedelsen masala chai er krydret te.
Ruse regionale historiske museum

**Ruse regionale historiske museum** i Ruse er ett av 11 regionalmuseer i Bulgaria. Dette museet dekker regionene Ruse, Razgrad og Silistra. Museet befinner seg i det tidligere Battenbergpalasset og før dét en lokal domstol, bygget 1879–1882 av Friedrich Grünanger.

Museet ble etablert i 1904. Hovedsamlingen er de arkeologiske samlingene til Karel og Hermenguild Shkorpil og Vasil Kovachev. 

Museet har ca. 140 000 gjenstander, bl.a.

* førhistorisk pottemakergjenstander og religiøse kunstgjenstander
* Borovoskatten fra det fjerde århundret før Kristus (et rituelt vinsett i forgylt sølv)
* funn fra utravningene av de antikke donauslottene Yatrus og Sexaginta Prista og fra middelalderbyen Cherven
* en samling fresker fra middelalderen
* en samling gjenstander fra tradisjonelt folkeliv
* en samling med klær, porselen, glass og sølv fra bylivet i det nittende og tjuende århundret
* personlige gjenstander som tilhørte fremtredende personer i den nasjonale frigjøringskampen
* en myntsamling
* en samling mammutskjeletter fra førhistorisk tid, herunder en unik underkjeve av en Mammuthus rumanus.
* en bronsehjelm fra fjerde til tredje århundre før Kristus som kan ha tilhørte en av Aleksander den stores soldater.

Museet har syv faste samlinger, herunder følgende tre utendørs:

* Klippekirken i Ivanovo
* Middelalderbyen og festningen Tsjerven
* Det romerske fortet Sexaginta Prista

## Referanser
Leon Ong Chua

**Leon Ong Chua** (kinesisk: 蔡少棠, pinyin: *Cài Shàotáng*, Pe̍h-ōe-jī :*Chhòa Siáu-tông* ;født 28. juni 1936 på Filippinene) er en IEEE Fellow og professor i elektronikk- og datavitenskap ved Universitetet i California, Berkeley. Han ble ansatt der i 1971. Chua blir ansett å være "far" til ikke-lineær kretsteori og celleaktige kunstige nevrale nettverk. Han er oppfinner av det som kalles "Chuas krets" og var oppfinneren av memristor.

## Tidlig liv og utdanning
Chua og hans tvillingsøster vokste opp som medlemmer av en etnisk minoritet av han-kinesere på Filippinene under andre verdenskrig. Han fikk sin BSEE-grad fra Mapua Teknologi Institutt på Filippinene i 1959. Chua emigrerte så til USA og fikk sin MSEE-grad ved Massachusetts Institute of Technology i 1961. Han fikk sin ph.d.-grad ved Universitetet i Illinois i 1964. Hans doktorgradsavhandling var om ikke-lineær nettverksanalyse.

## Karriere
Chua var fakultetsmedlem ved Universitetet i Pardue fra 1964 til 1970 og kom til Berkeley, California i 1971. Han har arbeidet ved Berkeley siden 1971. Hans nåværende forskningsinteresser omfatter bl.a. nevrale nettverk, ikke-lineære nettverk, ikke-lineære kretser og systemer, ikke-lineær dynamikk og kaosteori. Han er redaktør for det vitenskapelige tidsskriftet *International Journal of Bifurcation and Chaos*.

## Barn
Chua har fire døtre, og den eldste heter Amy Chua og er professor i jus ved Yale universitetet.

## Priser og utmerkelser
Chua har oppnådd en rekke utmerkelser for sine vitenskapelige arbeider, bl.a. er han æresdoktor ved åtte universiteter. Han har videre sju priser.

## Referanser
Eldey

**Eldey** (islandsk for «ildøy») er en øy og et vulkansystem i Island. Øyen ligger 15 km vest for Reykjanes, har et areal på 3 hektar og en høyde på 77 meter over havet. Vulkansystemet består av sprekker uten en sentral vulkan.

## Fuglekoloni
Øyens bratte klipper er tilholdssted for et stort antall fugler, inkludert en koloni av havsule som har hatt  -  hekkende par, halvparten av Islands totale bestand. 

Eldey hadde den aller siste kolonien med hekkende geirfugl, før arten ble utryddet. Det siste hekkende paret ble drept der av lokale jegere 3. juli 1844.

Øyen ble vernet i 1974, og landstigning er ikke lenger tillatt.

## Vulkansk aktivitet
Vulkansystemet Eldey er undervanns, med øya Eldey og skjærene Eldeyardrangur, Geirfugladrangur og Geirfuglasker over vann. Det består av parallelle, flattoppede, langstrakte rygger. Maksimal dybde er 250 meter. I historisk tid er det registrert seks utbrudd, i 1211, 1340, 1422, 1879, 1884 og 1926. De varte fra noen få dager til noen få uker. I 1879 og 1926 ble det dannet nye øyer. Disse ble etter kort tid brutt ned av havet. Øyen Eldey kan ha hatt maksimalt 100 meter høyde.

## Referanser
Shenae Grimes

**Shenae Beech** (født 24. oktober 1989) er en kanadisk skuespiller. Hun framstilte rollen «Annie Wilson» i TV-serien *[[90210]]*, en avlegger av *[[Beverly Hills, 90210]]*. Før dette spilte hun rollen som «Darcy Edwards» i *Degrassi: The Next Generation*. Hun hadde også en gjentagende rolle i TV-serien *Naturally, Sadie*, og hadde en cameo i skrekkfilmen *Scream 4*.

## Referanser


## Eksterne lenker
* 
*
Mads Wighus

**Mads Wighus** (født 1979 i Trondheim) er en norsk klassisk sanger (tenor).

## Liv og virke
Wighus var elev på musikklinja ved Trondheim katedralskole. Han begynte å studere klassisk sang ved Barratt Due musikkinstitutt med Tove-Alice Rossow som hovedlærer i to år. Deretter tok han timer hos Anne Nyborg parallelt med at han fullførte sin mastergrad i utøvende klassisk sang. I 2006–2009 tok han mastergrad i opera ved Kunsthøgskolen i Oslo med Carsten Stabell som hovedlærer. I sesongen 2009/2010 var Wighus solistpraktikant ved Den Norske Opera & Ballett, som første mannlige sanger i denne ordningen. 

Som solist har han markert seg i musikklivet siden 2005, da han gjorde sin operadebut ved Musikkteatret i Trondheim, i rollen som Papageno i *[[Tryllefløyten]]*. Etter at han hadde fullført studiene har han spilt roller ved de fleste distriktsoperascenene i Norge og Den norske Opera og Ballett. Han har i årene 2005–2018 sunget primært som baryton, men la om til tenor i 2019.

I 2021 var han med på TV2-programmet *The Voice – Norges beste stemme.*

I årene 2014–2016 var Wighus ansatt som fylkesmusiker i Møre og Romsdal og sang en mengde konserter i fylket. både i kirker, på skoler og barnehager og på konsert- og operascener. 

I studieårene var Wighus også aktiv i Det Norske Solistkor og i koret ved Den Norske Opera & Ballett.

I 2008 og 2009 mottok Wighus Ruud Wallenberg-stipendiet. Han har også mottatt stipend fra Tom Wilhelmsens stiftelse hele syv ganger. Han har dessuten mottatt støtte fra Saksaugs fond, Hejes fond, Fond for utøvende kunstnere og Statens kunstnerstipend.

## Referanser


## Eksterne lenker
* Mads Wighus' hjemmeside Besøkt 23. februar 2021.
Steven Rooks

**Steven Rooks** (født 1960) er en nederlandsk tidligere profesjonell landeveissyklist kjent for sine klatreferdigheter. Han var profesjonell fra 1982 til 1995.

## Karriere
Under Tour de France 1988 ble Rooks nummer to sammenlagt, og vant 12. etappe med avslutning på L'Alpe d'Huez. Han vant også Klatretrøya og kombinasjonskonkurransen.

I 1989-utgaven vant han 15. etappe, en 39&nbsp;km lang klatre-tempoetappe. Han ble nummer syv sammenlagt, og vant også dette året kombinasjonskonkurransen – siste gang den var med.

Av andre større seire har han klassikermonumentet Liège-Bastogne-Liège (1983), Luxembourg rundt (1986), Amstel Gold Race (1986), Züri-Metzgete (1988), og det nederlandske mesterskapet (1991 og 1994). Han tok sølv under VM i 1991 etter Gianni Bugno, men foran Miguel Indurain.

## Resultater

;1983
:Kamerik
:Liège-Bastogne-Liège
;1984
:Zuiderzee Derny Tour
;1985
:Heemskerk
:Heerhugowaard
;1986
:Elsloo
:GP de Wallonie
:Kloosterzande
:Tour de Luxembourg
:Valkenswaard
:Vuelta a Andalucía
:Amstel Gold Race
:Tour de France:
::9.-plass sammenlagt
;1987
:Eindhoven
:Etappeseier Sveits rundt
: Nederlandsk mester i derny
:Schijndel
;1988
:Acht van Chaam
:Draai van de Kaai
:Nittedal-Oslo
:Apeldoorn
:Züri-Metzgete
:Tour de France:
::12. etappe
::2.-plass sammenlagt
:: Klatrekonkurransen
;1989
:Mijl van Mares
:Tour de France:
::15. etappe
::7.-plass sammenlagt
;1991
: Nederlandsk mester på landevei
:Profronde van Oostvoorne
:Valkenswaard
: VM i landeveissykling
;1994
: Nederlandsk mester på landevei

## Eksterne lenker
*
Tour de France 1988

**Tour de France 1988** var den 75. utgaven av Tour de France og foregikk fra 4. til 24. juli  1988.

## Sammenlagt

## Etappene
Valdisholm borg

**Valdisholm** var en borg som lå på en holme i Glomma mellom Skiptvet og Eidsberg i Østfold. Holmen ligger i dag i Indre Østfold kommune, omtrent en kilometer nedstrøms fra Vamma kraftverk. 

Borgen ble bygget under borgerkrigene på 1200-tallet som en del av et større forsvarssystem. Det var kong Håkon Håkonsson (som ble født på Folkenborg i Eidsberg) som befestet holmen, og fra 1225 holdt Arnbjørn Jonsson til her som en av kongens viktigste støttespillere.

Hertug Skule inntok borgen etter Arnbjørn Jonssons død i 1240. Videre framover nevnes borgen i kong Magnus Lagabøtes *[[Hirdskrå]]* som et statlig fengsel fra 1273, og det tok i mot drapsmenn fra deler av Borgarsyssel.

I 1346 nevnes Valdisholm borg for siste gang, under navnet *Walletsøhus*. Etter dette mistet tydeligvis borgen sin betydning og funn av kull og aske på holmen vitner om at borgen sannsynligvis ble brent ned. Gjennom Anders Sørensen Vedels oversettelse av Saxos *[[Gesta Danorum|Dannmarkskrønike]]* fra 1575, får man vite at borgen på det tidspunkt lå i ruiner. 

Den driftige teologen Jacob Nicolai Wilse, som var sogneprest i Eidsberg fra 1785 til 1801 forteller om murrester på stedet, som var lagt i kalk, av gråstein og tegl. Arkitekten Peter Blix gjennomførte arkeologiske undersøkelser på holmen i 1896 og han fant spor etter en seks-eller sjukantet ringmur. Innenfor ringmuren ble det videre funnet spor etter et hovedtårn i tillegg til noen mindre bygninger. Etter Blix' undersøkelser ble det som var igjen av ruiner delvis dekket til igjen.

Ved Tigelstø (Teglstø?) på Skiptvetsiden ble det i 1929 funnet rester etter et teglbrenneri med tre ovner. Det er svært sannsynlig at dette er opphavsstedet til teglet som ble brukt for å bygge Valdisholm, sannsynligvis også Tenor kirke. 

I 1934 foretok Gerhard Fischer en nyregistrering av borgen. Etter dette har ikke mye skjedd, men i de siste årene har Østfold fylkeskommune i samarbeid med Riksantikvaren satt i gang prosjekter for å rydde noe av vegetasjonen som holdt på å bryte ned ruinene. Et tiltak har blant annet vært å la geiter beite på holmen.

## Referanser


## Litteratur
* 
*

## Eksterne lenker
* Riksantikvaren (artikkel)
* Riksantikvaren (en oppdatering på situasjonen)
* Norska borgar (svensk).
* Bo i Eidsberg
* Forsvarsverk i Indre Østfold
* Vil rydde Valdisholm
* Store norske leksikon
*
Free State Stadium

**Free State Stadium** (også kjent som **Toyota Stadium** av sponsorgrunner) er et stadion brukt til fotball og rugby union i den sørafrikanske byen Bloemfontein. Stadionet er hjemmebane til rugbylagene Free State Cheetahs (som spiller i den nasjonale Currie Cup) og Cheetahs (som fra 2017-18 sesongen spiller i Pro14), samt fotballaget Bloemfontein Celtic (som spiller i Premier Soccer League). Free State Stadium har en kapasitet på 48&nbsp;000.

Stadionet ble brukt til kamper under Confederations Cup 2009. I 2010 ble stadionet blant annet brukt til kamper i fotball-VM. Det ble spilt fem gruppespillkamper og en åttendedelsfinale på stadionet under turneringen.

## Arrangementer
### Afrikamesterskapet i fotball 1996
Free State Stadium var en av arenaene som ble brukt i Afrikamesterskapet 1996 i fotball.

**Kampoppsett:**


### Confederations Cup 2009
Free State Stadium var en av arenaene i Confederations Cup 2009. 

**Kampoppsett:**


### VM i fotball 2010
I forkant av VM i fotball 2010 ble det lagt til en rad til hovedtribunen på venstre side av banen, noe som har økt kapasiteten fra 36&nbsp;538 til 48&nbsp;000. I tillegg ble nye rotasjonsporter montert, flomlysene ble oppgradert, elektroniske måltavler ble installert, lydsystemet ble oppgradert til påkrevd standard og mediafasilitetene (blant annet CCTV) ble forbedret. 

Bloemfontein mottok 221 millioner rand for å oppgradere stadionet. Selv om kostnadsanslaget var på 245 millioner rand, bestemte byen å skaffe seg restbeløpet som manglet. Anbud ble utlyst i februar og mars 2007. Oppgraderingen begynte i juli 2007. Det ble spilt fem gruppespillkamper og en åttendedelsfinale på Free State Stadium. 

**Kampoppsett:**


## Referanser


## Eksterne lenker
* 
*  Bloemfontein kommunes offisielle nettside 
*  360 graders panorama
*  Free State Stadium på fifa.com
Peter Mokaba Stadium

**Peter Mokaba Stadium** er et fotballstadion i den sørafrikanske byen Polokwane (tidligere Pietersburg). Stadionet stod ferdigstilt til fotball-VM 2010, og har en kapasitet på 46&nbsp;000. Stadionet er oppkalt etter Peter Mokaba som var leder av ANC Youth League. Det ligger 5 km fra sentrum og like øst for det eksisterende Pietersburg Stadium.

Stadionet er et av fem nye stadioner som ble brukt i VM. De første planene om å oppgradere dagens Peter Mokaba Stadium ble forlatt til fordel for et nytt stadion med samme navn til en verdi av 1,24 milliarder rand. 

Stadionet vil ofte bli brukt til treningskamper og kamper. Derfor har banen et underlag av naturgress forsterket med kunstige fibre, som gjør banen til en stabil og rett gressoverflate. Naturgress med denne typen kunstige fibre kalles Desso GrassMaster. 

## VM i fotball 2010
I VM ble det spilt fire gruppespillkamper på stadionet.

**Kampoppsett:**


## Referanser


## Eksterne lenker
* 
*  Peter Mokaba Stadium på fifa.com 
*  360 graders panorama
Kaliopahuset

**Kaliopahuset** i Ruse, Bulgaria (bulgarsk: Къщата на Калиопа) er det populære navnet på **Ruse museum for urban livsstil** (bulgarsk: Къща-музей „Градския бит на Русе), som ble bygget i 1864. 

Ifølge legenden ble huset bygget av Midhat Pasha til hans store kjærlighet, den vakre Kaliopa (eg. Maria Kalish), som imidlertid var hustru til den prøyssiske konsulen Kalish.

Fasaden gjenspeiler byggestilen i Plovdiv. Freskene i andre etasje ble laget i 1896. Utstillingen viser Ruses rolle som porten til Europa og det vestlige Europas innflytelse på bulgarsk kultur mot slutten av det nittende og begynnelsen av det tjuende århundret. I huset er det utstilt eksempler på datidens interiør i innredete stuer, musikkrom og soverom. Videre er det utstilt møbler fra Wien, klær alminnelig brukt i byen, smykker og annet tilbehør av sølv, samt porselen som er typisk for det som den gangen ble brukt av byens borgere. Det første pianoet som ble brakt fra Wien til Bulgaria er utstilt i huset.

## Eksterne lenker
* Kaliopahuset:Foto av interiøret
Jaanus Kuum

**Jaanus Kuum** (født 2. oktober 1964 i Tallinn, død 26. august 1998 i Oslo) var en estiskfødt norsk syklist. Han deltok i Tour de France to ganger, i 1988 ble han nummer 24 sammenlagt og tok en tredjeplass i konkurransen om den hvite ungdomsstrøyen. I løpet av karrièren syklet han alle syklingens tre Grand Tours.

## Karrière
Kuum var i 1984 tatt ut til å representere Sovjetunionen under OL i Los Angeles, men ble nødt til å være hjemme etter at Sovjetunionen boikottet lekene.

Som sovjetisk syklist var det utelukket å bli profesjonell med mindre man hoppet av. I 1984 benyttet Jaanus Kuum muligheten da han besøkte Danmark i forbindelse med et ritt, midt på natten klatret han ut vinduet mens lagkameraten sov. Han søkte da politisk asyl i Norge. Valget av Norge var ikke tilfeldig, da hans besteforeldre levde i landet.

Kuum ble norsk statsborger 11. desember 1985 Året etter deltok han i sitt første norgesmesterskap. Dette fant sted i Verdal og han ble norsk mester på både tempo og lagtempo for Glåmdal CK.

Som profesjonell kjørte han for en rekke ulike lag. Sine beste år resultatmessig hadde han i 1988 og 1989 mens han syklet for det belgiske laget ADR. Begge årene kjørte han Tour de France, etter å ha kommet på tredjeplass i kampen om ungdomstrøya første året brøt han på 10. etappe året etterpå. Noen uker senere deltok i sin første Vuelta a España hvor han tok en overbevisende 14.-plass.

I 1993 ble Kuum hardt skadd i sammenstøt med en bil. Han la opp i 1994.

## Privatliv
Etter karrièren startet han sykkelbutikk i USA, men denne gikk etter en tid konkurs.

Kuum var gift med den britiske syklisten Maria Blower-Porter som representerte Storbritannia under OL i 1984 og 1988. Sønnen Elliott Porter sykler for det britiske kontinentallaget Rapha Condor.

Han døde i Oslo den 26. august 1998.

## Meritter

;1986
: Norgesmester på tempo
: Norgesmester på lagtempo
:Etappe 6, Tour of Texas
:82.-plass, Giro d'Italia

;1988
:Etappe 1 Vuelta a los Valles Mineros
:24.-plass Tour de France,
:3.-plass ungdomskonkurransen, Tour de France

;1989
:14.-plass Vuelta a España

;1990 
:2.-plass NM Tempo

## Referanser




## Eksterne lenker
*
Johan Reuterholt

**Johan Reuterholt** (født 1968) er en svensk motorsportutøver (sidevogn).

Reuterholt debuterte i sidevognsracing i 1987 som «påsitter», en rolle han hadde under førere som Peter Warfinge, Reijo Nurmi og Benjamin Syrstad.

Han ble i 1994 rammet av en ulykke under et løp på banen i Anderstorp, hvor han skadet ryggmargen og ble lam fra livet og ned.

Alt i 1995 var han tilbake på motorsportsarenaene i Norden, denne gang som mekaniker i sitt gamle team. Under et besøk på den da nyåpnede ACR bestemte Reuterholt seg for at denne banen måtte han prøve å kjøre, til tross for sitt handicap.

I 2002 gjorde han comeback som sidevognfører i en egenbygd sykkel, hvor alt styres med hendene, og i 2009 fikk han endelig prøvd seg på ACR.

## Eksterne lenker
* Reuterholt Motorsport (svensk/engelsk)